கேள்வி: மார்லன் சாமுவேல்சு - தேர்வுத் துடுப்பாட்டம் குறித்து விரிவாக சொல்லுங்கள்.
பதில்: 2000 ஆம் ஆண்டில் மேற்கிந்தியத் தீவுகள் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது .டிசம்பர் 15, அடிலெடுவில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 92 பந்துகளில் 35 ஓட்டங்களை எடுத்து மில்லர் பந்துவீச்சில் ஆட்டமிழந்தார்.பந்துவீச்சில் 19 ஓவர்கள் வீசி 42 ஓட்டங்களை விட்டுக்கொடுத்து 2 இலக்குகளைக் கைப்பற்றினார்.இதில் 6 ஓவர்களை ''மெய்டனாக'' வீசினார். இரண்டாவது ஆட்டப் பகுதியில் 26 பந்துகளில் 3 ஓட்டங்கள் எடுத்து மெக்கில் பந்துவீச்சில் ஆட்டமிழந்தார். பந்துவீச்சில் 6 ஓவர்கள் வீசி 17 ஓட்டங்களை விட்டுக்கொடுத்தார் ஆனால் இலக்கினைக் கைப்பற்றவில்லை.இதில் ஓவர்களை ''மெய்டனாக'' வீசினார். இந்தப் போட்டியில் ஆத்திரேலிய அணி 95 ஓட்டங்களால் வெற்றி பெற்றது. 2002 -2003 ஆம் ஆண்டுகளில் இந்தியத் துடுப்பாட்ட அணி எதிராக நடந்த தேர்வுத் துடுப்பாட்டத்தில் தனது முதல் நூறு ஓட்டங்களைப் பதிவு செய்தார். இந்தத் தொடரின் இந்திய அணியில் ஜவகல் ஸ்ரீநாத், அனில் கும்ப்ளே மற்றும் ஹர்பஜன் சிங் ஆகிய பந்துவீச்சாளர்கள் இருந்தனர். இந்தப் போட்டியில் 104 ஓட்டங்கள் எடுத்து போட்டி சமனில் முடிய உதவினார். இதே அணிக்கு எதிராக ஒருநாள் பன்னாட்டுத் துடுப்பாட்டம் போட்டியில் அறிமுகமானார். இந்தத் தொடர் 3-3 எனும் சமநிலையில் இருந்தது. பின் இறுதிப் போட்டியானது நவம்பர் 24, 2002 இல் விசயவாடா நடந்தது. இந்தப் போட்டியில் 75 பந்துகளில் இறுதிவரை ஆட்டமிழக்காமல் 108 ஓட்டங்கள் எடுத்து அணியின் மொத்த ஓட்டம் 315 ஆவதற்கு உதவினார். 135 ஓட்டங்கள் வித்தியாசத்தில் மேற்கிந்தியத் தீவுகள் அணி வெற்றி பெற்றது. 2005 ஆம் ஆண்டில் ஆத்திரேலியத் துடுப்பாட்ட அணி எதிராக இரு தேர்வுத் துடுப்பாட்டங்களில் விளையாடினார். ஆனால் சரியான திறனை வெளிப்படுத்த இயலவில்லை அதிகபட்சமாக 25 ஓட்டங்களையே எடுத்தார். பின் கனுக்காலில் ஏற்பட்ட காயத்தினால் அவர் நாடு திரும்பினார். 2016 ஆம் ஆண்டில் மேற்கிந்தியத் தீவுகள் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது .அக்டோபர் 30 இல் சாரா துடுப்பாட்ட அரங்கத்தில் நடைபெற்ற பாக்கித்தான் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் எதுவும் எடுக்காமல் யாசிர் ஷா பந்துவீச்சில் ஆட்டமிழந்தார்.இரண்டாவது ஆட்டப் பகுதியில் 25 பந்துகளில் 15 ஓட்டங்கள் எடுத்து யாசிர் ஷா பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 5 இலக்குகளால் வெற்றி பெற்றது.
கேள்வி: மார்லன் சாமுவேல்சு - ஒருநாள் போட்டிகள் குறித்து விரிவாக சொல்லுங்கள்.
பதில்: 2000 ஆம் ஆண்டில் பன்னட்டுத் துடுப்பாட்ட அவை வாகையாளர் கோப்பைக்கான தொடரின் தகுதிச் சுற்றுப் இவர் சர்வதேச போட்டிகளில் அறிமுகமனார்.அக்டோபர் 4 இல் நைரோபியில் இலங்கைத் துடுப்பாட்ட அணிக்கு எதிரான தொடரின் முதல் ஒருநாள் பன்னாட்டுத் துடுப்பாட்டம் போட்டியில் இவர் அறிமுகமானர். இந்தப் போட்டியில் 32 பந்துகளில் 19 ஓட்டங்களில் எடுத்து விக்கிரமசிங்கே பந்துவீச்சில் ஆட்டமிழந்தார். பந்துவீச்சில் ஆறு ஓவர்களை வீசி 30ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இலங்கை அணி 108 ஓட்டங்களில் வெற்றி பெற்றது. 2018 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 14 இல் சியல்ஹோட்டில் வங்காளதேசத் துடுப்பாட்ட அணிக்கு எதிரான தொடரின் மூன்றாவது ஒருநாள் பன்னாட்டுத் துடுப்பாட்டம் போட்டியில் இவர் இருதியாக விளையாடினார். இந்தப் போட்டியில் 32 பந்துகளில் 19 ஓட்டங்களில் எடுத்து முகமது சைபுதீன் பந்துவீச்சில் ஆட்டமிழந்தார். பந்துவீச்சில் நான்கு ஓவர்களை வீசி 25 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் வங்காளதேச அணி 8 இலக்குகளால் வெற்றி பெற்றது.
கேள்வி: மார்லன் சாமுவேல்சு - பன்னாட்டு இருபது20 பற்றி விளக்கவும்.
பதில்: 2007 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. சூன் 28 இல் ஓவலில் இங்கிலாந்துத் துடுப்பாட்ட அணிக்கு துடுப்பாட்ட அணிக்கு எதிரான தொடரின் முதல் பன்னாட்டு இருபது20 போட்டியில் அறிமுகமானார். அந்தப் போட்டியில் 26 பந்துகளில் 51 ஓட்டங்களில் எடுத்து சைட் பாட்டம் பந்துவீச்சில் ஆட்டமிழந்தார். நான்கு ஓவர்கள் வீசி 52 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் மேற்கிந்தியத் தீவுகள் அணி 15 ஓட்டங்களில் வெற்றி பெற்றது.
கேள்வி: மார்லன் சாமுவேல்சு - சாதனைகள் என்பது என்ன?
பதில்: பன்னாட்டு இருபது20 போட்டியில் சிறப்பாக விளையாடியதற்கான பன்னாட்டுத் துடுப்பாட்ட அவை இரு விருதினைப் பெற்ற முதல் வீரர் எனும் சாதனையைப் படைத்தார். மேலும் பன்னாட்டு இருபது20 போட்டித் தொடரின் இறுதிப் போட்டியில் 50 ஓட்டங்கள் மற்றும் 1 இலக்குகள் வீழ்த்திய இரண்டவது நபர் எனும் சாதனை படைத்தார். இதற்கு முன் சாகித் அஃபிரிடி இந்தச் சாதனையைப் புரிந்தார். பன்னாட்டு இருபது20 போட்டித் தொடரின் இறுதிப் போட்டியில் அதிக ஓட்டங்கள் எடுத்தவர் எனும் சாதனையைப் படைத்தார். 82 ஓட்டங்கள் எடுத்து இந்தச் சாதனையைப் புரிந்தார். மேலும் 2016 ஐசிசி உலக இருபது20 இறுதிப் போட்டியில் இரண்டாவதாக விளையாடியவர்களில்(''சேசிங்)'' அதிக ஓட்டங்கள் எனும் சாதனையையும் படைத்தார். ஒருநாள் பன்னாட்டுத் துடுப்பாட்டம் கிறிஸ் கெயில் இணைந்து 372 ஓட்டங்கள் எடுத்தார். இதன்மூலம் 2 வது இணைக்கு அதிக ஓட்டங்கள் சேர்த்தவர்கள், துடுப்பாட்ட உலகக்கிண்ணம் ஒரு இணையின் அதிகபட்ச ஓட்டங்கள் மற்றும் அ பிரிவு ஆட்டங்களில் எடுக்கப்பட்ட அதிகபட்ச ஓட்டங்கள் ஆகிய சாதனையைப் படைத்தனர்.